Diari Oficial de la Generalitat Valenciana


Sumari del DOGV 9705, del 17-10-2023 (2023/10601)

RESOLUCIÓ de 13 d'octubre de 2023, de la consellera d'Innovació, Indústria, Comerç i Turisme, d'ampliació de terminis i modificació parcial de la Resolució de 27 de desembre de 2022, del conseller d'Economia Sostenible, Sectors Productius, Comerç i Treball, per la qual s'efectua la convocatòria anticipada, per a l'exercici 2023, dins de la sisena fase d'implantació del Pla estratègic de la indústria valenciana, d'ajudes per a millorar la competitivitat i la sostenibilitat de les pimes de diversos sectors industrials de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9705

Data del DOGV
:   17-10-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/10633


Data del document
:   13-10-2023

Organisme emissor


Tipus de document
:   Resolució

Anàlisi jurídica

 Descriptors 

:   * Conselleria de Innovación, Industria, Comercio y Turismo
    * Conselleria d'Innovació, Indústria, Comerç i Turisme
    * ajuda pública

RESOLUCIÓ de 13 d'octubre de 2023, de la consellera d'Innovació, Indústria, Comerç i Turisme, d'ampliació de terminis i modificació parcial de la Resolució de 27 de desembre de 2022, del conseller d'Economia Sostenible, Sectors Productius, Comerç i Treball, per la qual s'efectua la convocatòria anticipada, per a l'exercici 2023, dins de la sisena fase d'implantació del Pla estratègic de la indústria valenciana, d'ajudes per a millorar la competitivitat i la sostenibilitat de les pimes de diversos sectors industrials de la Comunitat Valenciana. [2023/10315]  
  
L'Ordre 6/2021, de 13 d'octubre, de la Conselleria d'Economia Sostenible, Sectors Productius, Comerç i Treball (DOGV 9196, 18.10.2021), modificada parcialment per l'Ordre 12/2022, de 10 de novembre (DOGV 9470, 15.11.2022), estableix les bases reguladores per a la concessió d'ajudes per a impulsar la competitivitat industrial sostenible de la Comunitat Valenciana.  
Mitjançant la Resolució de 27 de desembre de 2022, del conseller d'Economia Sostenible, Sectors Productius, Comerç i Treball, es van convocar ajudes per a millorar la competitivitat i la sostenibilitat de les pimes de diversos sectors industrials de la Comunitat Valenciana dins de la sisena fase d'implantació del Pla estratègic de la indústria valenciana (DOGV 9501/ 30.12.2022).  
El resolc catorzé, «Resolució de concessió», apartat 5, de l'esmentada resolució disposa que «[…] La resolució de concessió addicional podrà establir un termini màxim de justificació no superior al 15 de novembre de 2023, i no podrà superar en cap cas la nova disponibilitat pressupostària.»  
En la fase d'instrucció del procediment de gestió d'ajudes, es van realitzar els tràmits corresponents, que van donar lloc a la Resolució d'1 d'agost de 2023, per la qual es resol la convocatòria d'ajudes (DOGV 9655/ 04.08.2023). El resolc primer, apartat 3, segon paràgraf, d'aquesta resolució reitera la data del 15 de novembre de 2023, com a data màxima de finalització del termini de justificació dels projectes corresponents a les ajudes incloses en una futura resolució de concessió addicional dins de l'exercici 2023. En el seu annex III es va publicar un llistat d'empreses amb una valoració de 50 o més punts, les sol·licituds de les quals no van poder estimar-se per insuficiència de crèdit pressupostari, susceptibles de ser incloses en la resolució de concessió addicional.  
  
Actualment s'està tramitant una modificació pressupostària per a la transferència de crèdit a la línia S0360 del programa 722.20, Política industrial, que dona suport a les ajudes de l'esmentada convocatòria, amb l'objectiu de poder atendre les empreses del llistat de reserva de l'annex III de la Resolució d'1 d'agost de 2023. Davant la impossibilitat material de poder complir el termini previst en la convocatòria i en la resolució de concessió de justificació màxima de subvencions de les empreses que s'incloguen en la resolució de concessió addicional en l'exercici 2023, així com altres terminis relacionats amb l'anterior, es considera que concorren les raons previstes en l'article 35.1, lletra e), de la Llei 39/2015, d'1 d'octubre, del procediment administratiu comú de les administracions públiques, per a acordar d'ofici l'ampliació del termini per a la justificació d'aquestes ajudes i altres terminis relacionats.  
  
Per això, i en virtut de les facultats que em confereix l'article 28 de la Llei 5/1983, de 30 de desembre, del Consell, i l'article 160.4 b) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer  
S'amplia el termini a les empreses, relacionades en l'annex III de la Resolució d'1 d'agost de 2023, per la qual es resol la convocatòria d'ajudes, que pogueren ser objecte d'una nova adjudicació de fons derivada de l'ampliació de la consignació pressupostària de línia S0360, per a presentar la documentació justificativa fins a, com a màxim, el 5 de desembre de 2023. Igualment, s'amplien els terminis per a acreditar la realització dels pagaments, de sol·licitud d'ampliació per a la posada en funcionament dels actius subvencionats, així com de sol·licitud per a l'autorització de modificacions de projecte, sense que en cap cas se supere la data màxima indicada.  
  
Segon  
A conseqüència de l'anterior, es modifica la redacció de determinats punts resolutius de la convocatòria esmentada.  
  
1. Modificar el resolc sisé de la Resolució de 27 de desembre de 2022, de convocatòria d'ajudes, de tal forma que on diu:  
«La posada en funcionament dels actius subvencionats haurà de produir-se entre l'1 de gener de 2023 i el 3 de novembre de 2023. No obstant l'anterior, prèvia sol·licitud motivada i presentada fins al 17 d'octubre de 2023, la Direcció General d'Indústria, Energia i Mines podrà autoritzar l'ampliació del termini per a la posada en funcionament d'alguns actius subvencionats, fins a un màxim de 9 mesos comptats des del 3 de novembre de 2023. Aquesta autorització imposarà a l'empresa l'obligació de presentar, en el termini de 10 dies hàbils després de finalitzar el termini ampliat, una addenda a l'informe de l'empresa auditora, que acredite la posada en funcionament dels actius autoritzats, i si és el cas, dels requisits que ha de complir l'adquisició d'actius de segona mà. La insuficient acreditació o la falta de presentació d'aquesta addenda en el termini indicat, suposarà la revocació total o parcial de la subvenció, amb reembossament de les quantitats ja percebudes i l'exigència dels interessos de demora des del moment del pagament.»  
  
Ha de dir:  
«La posada en funcionament dels actius subvencionats haurà de produir-se entre l'1 de gener de 2023 i el 3 de novembre de 2023 o, si és el cas, fins a la data màxima de justificació que es fixe en la resolució de concessió addicional. No obstant l'anterior, prèvia sol·licitud motivada i presentada fins al 17 d'octubre de 2023 o, si és el cas, en la data que es fixe en la resolució de concessió addicional, la direcció general amb competències en matèria d'indústria podrà autoritzar l'ampliació del termini per a la posada en funcionament de tots o alguns actius subvencionats, fins a un màxim de 9 mesos comptats des de la data de finalització del termini per a presentar la documentació justificativa de la subvenció. Aquesta autorització imposarà a l'empresa l'obligació de presentar, en el termini de 10 dies hàbils després de finalitzar el termini ampliat, una addenda a l'informe de l'empresa auditora, que acredite la posada en funcionament dels actius autoritzats, i si és el cas, dels requisits que ha de complir l'adquisició d'actius de segona mà. La insuficient acreditació o la falta de presentació d'aquesta addenda en el termini indicat, suposarà la revocació total o parcial de la subvenció, amb reembossament de les quantitats ja percebudes i l'exigència dels interessos de demora des del moment del pagament.»  
  
2. Modificar el resolc catorzé, apartat 5, de la Resolució de 27 de desembre de 2022, de convocatòria d'ajudes, de tal forma que on diu:  
  
«Si a conseqüència de possibles renúncies a les subvencions concedides, minoracions de les ajudes concedides o d'altres circumstàncies posades de manifest fins al 13 d'octubre de 2023, es produïren augments sobrevinguts de la disponibilitat pressupostària, es podrà dictar una resolució de concessió addicional, sense necessitat d'obrir un nou període de presentació de sol·licituds, seguint l'ordre establit en la llista de reserva, una vegada excloses les empreses que no es troben al corrent de les seues obligacions tributàries i de seguretat social, i aquelles que, previ requeriment, no confirmen expressament que realitzaran la inversió per a la qual van sol·licitar l'ajuda. La resolució de concessió addicional podrà establir un termini màxim de justificació no superior al 15 de novembre de 2023, i no podrà superar en cap cas la nova disponibilitat pressupostària.»  
  
Ha de dir:  
«Si a conseqüència de possibles renúncies a les subvencions concedides, minoracions de les ajudes concedides o d'altres circumstàncies, es produeixen augments sobrevinguts de la disponibilitat pressupostària, es podrà dictar una resolució de concessió addicional, sense necessitat d'obrir un nou període de presentació de sol·licituds, seguint l'ordre establit en la llista de reserva, una vegada excloses les empreses que no es troben al corrent de les seues obligacions tributàries i de Seguretat Social. La resolució de concessió addicional podrà establir un termini màxim de justificació no superior al 5 de desembre de 2023, i no podrà superar en cap cas la nova disponibilitat pressupostària. Així mateix, podrà establir un termini màxim per a la realització dels pagaments, de sol·licitud d'ampliació per a la posada en funcionament dels actius subvencionats, així com de sol·licitud per a l'autorització de modificacions de projecte, sense que en cap cas se supere la data màxima indicada.»  
  
  
Tercer  
La present resolució es publicarà en el Diari Oficial de la Generalitat Valenciana, de conformitat amb l'article 45.1 de la Llei 39/2015, d'1 d'octubre.  
  
Quart  
Contra la present resolució no es pot interposar cap recurs, de conformitat amb el que estableix l'article 32.3 de la Llei 39/2015, d'1 d'octubre.  
  
València, 13 d'octubre de 2023.- La consellera d'Innovació, Indústria, Comerç i Turisme: Nuria Montes de Diego.